রথীনির্বেদম

রথীনির্ভেদম হল পদ্মরাজন পদ্মনাভন পিল্লাই রচিত একটি মালয়ালম ভাষায় রচিত একটি উপন্যাসিকা। গল্পটি একজন কিশোরকে ঘিরে আবর্তিত হয় যে তার চেয়ে বড় একজন মহিলার প্রেমে পড়ে। বাংলায় রথীনির্ভেদম অর্থ "ব্যক্তিগত মোহমুক্তি"। Bharathan 

সারসংক্ষেপ
গল্পটি কায়মকুলামের কাছে চেপ্পাত্তুমুক্কু গ্রামে ঘটে , যা পাহাড় এবং উপত্যকায় ঘেরা একটি ছোট্ট গ্রাম। সতেরো বছর বয়সী পাপ্পু, তার স্কুল সমাপনী পরীক্ষা শেষ করে কলেজে ওঠার জন্য ফলাফলের অপেক্ষা করছিল। এ সময় তার প্রচুর অবসর সময় ছিল। সে কৈশোরকালীন সমস্যায় ভুগছিল, কিন্তু তার মা বা তার খালা কেউই তার সমস্যা অনুভব করতে পারছিল না। তার চারপাশের সবকিছুই তার যৌন কৌতূহলকে উত্তেজিত করে তোলে। সে ছোটবেলা থেকেই পাশের বাড়ির বাইশ বছর বয়সী রথীকে তার চেচি (বোন) হিসেবে দেখতো। রথী প্রথমদিকে পাপ্পুর আকাঙ্ক্ষার উত্তেজনা বিষয়ক ইঙ্গিতগুলো ছেলেসুলভ রসিকতা বলে উড়িয়ে দেয়। কিন্তু শীঘ্রই তার অনুভূতি বদলে যায়। ছেলেটির বিভ্রান্তির প্রতি সে সহানুভূতিশীল হয় এবং পাপ্পুর সাথে মধ্যরাতে মিলনের উদ্দেশ্যে সার্প্পাক্কাভুতে (নাগ মন্দিরে) যায়। পাপ্পু যখন রথীর সাথে মিলনে লিপ্ত ছিল তখন বাইরে প্রচন্ড ঝড়বৃষ্টি ও বজ্রপাত হচ্ছিল। কিছুক্ষণ পর মনের ভেতরের এবং বাইরের প্রাকৃতিক ঝড় কমে যায়। ঘটনার আকস্মিকতায় রথী হতবাক হয়ে যায় এবং হাঁটতে গিয়ে হোঁচট খায়। তখনই হঠাৎ করে একটি গোখরা সাপ তাকে কামড়ে ধরে। পরবর্তীতে বিষক্রিয়ায় রথীর মৃত্যু হয়। ঘটনার পরদিন পাপ্পু তার কলেজ ও নতুন জীবনের উদ্দেশ্যে বাড়ি থেকে বেরিয়ে যায়।

প্রকাশনার ইতিহাস
উপন্যাসটি মূলত ১৯৭০ সালের মে মাসে প্রকাশিত হয়েছিল এবং সমালোচকদের দ্বারা ব্যাপক সমাদৃত হয়েছিল। ২০০৫ সালে ডি.সি বুকস তাদের গ্রন্থশালা ধারাবাহিকের অংশ হিসেবে উপন্যাসটি পুনঃপ্রকাশ করে। উক্ত ধারাবাহিকে মালায়ালাম ভাষায় রচিত ১২ টি সর্বাধিক বিক্রিত উপন্যাস অন্তর্ভুক্ত ছিল।

চলচ্চিত্রে রূপান্তর
বইটিকে কেন্দ্র করে দুটি চলচ্চিত্র নির্মিত হয়েছে, দুটিই পদ্মরাজন রচিত একটি মৌলিক চিত্রনাট্যের উপর ভিত্তি করে। ভারতন পরমেশ্বর মেনন পরিচালিত এবং ১৯৭৮ সালে মুক্তিপ্রাপ্ত প্রথম চলচ্চিত্র রূপান্তরটি পরবর্তীতে সমালোচক এবং বাণিজ্যিকভাবে ব্যাপক সাফল্য লাভ করে। ১৯৭৮ সালের চলচ্চিত্রের পুনর্নির্মাণ হিসাবে আনুষ্ঠানিকভাবে ঘোষণা করা আরেকটি চলচ্চিত্র রূপান্তর ২০১১ সালে মুক্তি পায়। এটি টি.কে রাজীব কুমার পরিচালিত এবং সমালোচকদের দ্বারা মাঝারিভাবে গ্রহণ করা হলেও উল্লেখযোগ্য বাণিজ্যিক সাফল্য অর্জন করে।